Gi+en+kort+oversikt+over+forskjeller+mellom+L97+og+LK06.

 Gi en kort oversikt over forskjeller mellom L97 og LK06. (håper ikke dette er for kort...) En endring fra L97 til LK06 er at skoleeier kan lage lokale læreplaner i fag som utgangspunkt for den enkelte skoles planarbeid. I tillegg er det større fokus på skoleeiers rolle i det lokale arbeidet med læreplaner. En annen stor endringen i kunnskapsløftet fra L97 til LK06 er at man skal ta i bruk ferdighetene //skrive, regne, lese, uttrykke seg muntlig og bruke digitale verktøy// i alle fag. I lærerplanen for fag var det under L97 mål for hvert trinn, men LK06 har kun mål etter 2. 4. 7. og 10. trinn. Under L97 hadde læreren mindre frihet og måtte følge de målene L97 hadde, samt bruke verk som lærerplanen satte opp. L97 la stor vekt på den klassiske litteraturen. LK06 derimot tar utgangspunkt i samtida, og har temaer som kjærlighet, kjønnsroller, makt, helter og fantasi. LK06 har ingen krav til hvilke verk som læreren må igjennom, så læreren kan mer eller mindre velge utradisjonell litteratur for å komme igjennom målene. Dette kan bidra til leselyst og leseglede hos elevene hvis læreren velger samtidslitteratur. L06 har altså større potensial enn L97 når det gjelder å få opp elevenes leselyst. Imidlertid vil en lærer kunne få problemer hvis han ikke har kompetanse i nyere litteratur. LK06 forutsetter f.eks at norsklærere har stor tyngde i forhold til litterære verk og har et stort register å spille på. I tillegg har forventningene til hva elever skal kunne økt dramatisk fra L97 til LK06. Problemet her er at ingen læring oppstår når man får krav som man ikke mestrer. Kompetansemålene er for kompliserte i forhold til utviklingsnivået til elevene. Dette forutsetter derfor at elevene skal være mer modne enn hva de er.